Ljóðskáldið Valdimar Tómasson ( 43 ) slær í gegn : Ljóðskáldið og bókasafnarinn Valdimar Tómasson , Ljóða-Valdi , sendi frá sér sína fyrstu ljóðabók , Enn sefur vatnið , fyrir sjö árum . Bókin seldist upp á skömmum tíma en í kjölfar mikilla vinsælda nýjustu bókar hans , Sonnettugeigs , hefur útgefandi hans brugðist við mikilli og óvæntri eftirspurn eftir Enn sefur vatnið með endurprentun . Listaskáld „ Sonnettugeigur kynnti mig á öðrum svæðum og meðal nýrra lesenda , “ segir Valdi og bætir við að hann hafi verið svo gömul sál þegar hann orti Enn sefur vatnið að sennilega séu flestir þeir sem keyptu hana á sínum tíma horfnir til feðra sinna . “ Það telst til tíðinda þegar ljóðabækur eru endurprentaðar og Valdi er að vonum ánægður með eftirspurnina eftir sjö ára gömlu verki hans . „ Ég tel mjög jákvætt að ljóðabækur séu endurprentaðar . Margir hafa spurt mig um Enn sefur vatnið og ef ég hefði átt hana til þá hefði ég getað selt mikið af henni með Sonnettugeig , “ segir Valdi , ánægður með að geta nú loks annað eftirspurninni . Sonnettan þykir erfið viðureignar en hún heillaði Valdimar engu að síður og svo lesendur hans eftir að hann kom Sonnettugeig frá sér . „ Sonnettan hefur lengi höfðað til mín og ég hreifst frekar ungur af þessu formi í sonnettum Þorgeirs Þorgeirssonar þar sem hann kom með beitta hugsun og vel tilsniðið form. “ Valdimar segist ekkert hafa velt því fyrir sér hvort sonnettan ætti enn hljómgrunn eða að slík bók væri líkleg til vinsælda . „ Ég var ekkert að hugsa um það . Ég orti þær bara , “ segir skáldið sem óvænt skóp fyrstu ljóðabók sinni auknar vinsældir með angurværum sonnettum sínum um ástina og dauðann .